鈾

鈾係種放射性元素，化學符號係U，原子序92，屬於錒系元素，係自然界中能夠揾到嘅最重元素。可以由鈈變成。鈾裂變放嘅熱能可以用來發電。

鈾係響1789年俾德國化學家馬丁·克拉普羅特首先發現嘅。

名 
鈾嘅英文名Uranium嚟自天王星Uranus，而天王星嗰名嚟自希臘天神烏拉諾斯。

化合物 
鈾嘅氟化物六氟化鈾，佢嘅熔點係攝氏56度、三相點係攝氏64度。提煉鈾-235其中一個方法就係分開唔同分子量嘅六氟化鈾。

核反應 
鈾可以進行核反應，佢可以釋放好多能量，可以用嚟發電或者整核武器。

用中子去撞鈾-235會引起鏈式反應。鈾-238俾一個慢中子撞過之後，鈾-238會變做鈾-239，然之後會衰變成鈽，鈽亦都可以攞嚟做核反應嘅材料。

鈾-238嘅衰變 

U-238 —(α衰變)—> Th-234 —(β衰變)—> Pa-234 —(β衰變)—> U-234 
—(α衰變)—> Th-230 —(α衰變)—> Ra-226 —(α衰變)—> Rn-222 —(α衰變)—> Po-218 —> a.或 b. 

a. —(a衰變)—> Pb-214 —> c. 
b. —(β衰變)—> At-218 —> d. 或 e. 

c. —(β衰變)—> Bi-214 —> f. 或 g. 
d. —(a衰變)—> Bi-214 —> f. 或 g. 

f. —(α衰變)—> Tl-210 —> h. 
g. —(β衰變)—> Po-214 —> i. 

h. —(β衰變)—> Pb-210 —> j. 或 k. 
i. —(α衰變)—> Pb-210 —> j. 或 k. 

j. —(α衰變)—> Hg-206 —> l. 
k. —(β衰變)—> Bi-210 —> m. 或 n. 

l. —(β衰變)—> Tl-206 —(β衰變)—> Pb-206 [穩定] 
m. —(α衰變)—> Tl-206 —(β衰變)—> Pb-206 [穩定] 
n. —(β衰變)—> Po-210 —(α衰變)—> Pb-206 [穩定]